Tari Penguton

Tari Penguton panèka tarian khas dâri ḍaèra Ogan Komering Ilir (OKI) sè ènyamaè tari sekapur sirih sè asalla dâri provinsi Sumatera Selatan. Pengunton èpondhut dâri bhâsa Kayuagung “Uton”, sè artèna panyambhuddân. Sajjhek abâd XVIII Tari Pengunton panèka ampon bâḍâ. È bâkto ghennika, tarian panèka namong aropa gherâghân sè ghâdhuwan artè klabân sosonan sè sederhana sesuai kamapowan manossa è dâlem jâmân ghennika. Pakakas sè èguna’aghi ka’angghuy ngèrèngè tari Penguton panèka namong aropa kolè'na nyèyor bân kentongan kaju. Bahanna asalla dâri alam tor pângghuna’anna ètabbhu sè biyasana èghuna’aghi ka’angghuy adzan è masjhit bân èguna’aghi mènangka tândhâ bârta’aghi manabi bâḍâ orèng sè sèdhâ è bâkto ghennika. Bhârâng ghennika èsebbhut "kelubkub" sareng orèng Kayuagung. Sè nârè è dâlem tarian panèka jumlana bâḍâ sanga’ orèng bini’. Rartè dâri sanga’ penari ghennika nyarèta’aghi jhâ’ è bâkto ghânnika ḍèèra panèka bâḍâ sanga’ kampong sè èpimpin sareng sèttong Depati sè sanget èkaonèngè klabân sebbhutân "morge siwe".

Tarian panèka lahèr è taon 1889 bân è taon 1920, sareng kalowarga Pangèran Bakri. Tari Penguton panèka èghuna’aghi mènangka tari panyambhuddân tamoy, bân tarian panèka mènangka pangongkabhân èssèna Atè masarakat dâ’ tatanan oḍi’na dhibi'. Pandukung tari Penguton panèka ghâdhuwan rassa sakral sè dâddhi sabâb masarakat omom tâ’sadhâjâna bisa nèngghu tarian kasebbhut. Tarian panèka èpasamporna ka’angghuy panyambhuddân dâtengngâ Gubernur Jendral Hindia Belanda Gouverneur General Limberg Van Stirem Bets. Sajjhek ghânnika, tarian panèka èdhâddhi’aghi mènangka tari sekapur sirih khas dâri Kayuagung.

 Sombher